WebM blev annonceret ved 2010 Google I/O konferencen og understøttedes af Mozilla, Opera og Google ved frigivelsen. Internet Explorer 9 og nyere vil også være i stand til at understøtte WebM filer hvis VP8 codecen bliver installeret lokalt. Microsofts Edge webbrowser vil understøtte WebM, WebP samt de indeholdte VP8/VP9 videoformater og Vorbis/Opus audioformater. Apples operativsystemer og browsere understøtter fortsat ikke formatet. Ydermere annoncerede Adobe at deres Flash Player vil blive opdateret til at understøtte det nye format. Men da version 11 af Adobes Flash Player blev udgivet i November 2011 viste det sig, at den alligevel ikke understøttede hverken WebM containeren og ej heller VP8 eller Vorbis formaterne. Som forklaring på den manglende formatunderstøttelse har Adobe anført, at deres kunder ikke efterspørger formatet. AMD, ARM, Broadcom og NVidia har annonceret understøttelse af hardware acceleration.